laion/Wikipedia-Exotic huggingface dataset:
Grimoald

Grimoald I (u 610 või varem – 671) oli Benevento hertsog (647–662) ja langobardide kuningas (662–671). Ta sai Benevento hertsogiks pärast oma venda Radoaldi. Grimoald abiellus kuningas Aripert I tütre Theodotaga, nende poeg oli Garibald, kes valitses pärast isa surma mõne kuu, kuid tagandati nooruse tõttu.
Taizé vennaskond

Taizé vennaskond (Communauté de Taizé) on rahvusvaheline oikumeeniline mungaordu keskusega Prantsusmaal Taizé külas Cluny linna lähedal Saône-et-Loire'i departemangus. Selle asutas vend Roger (Roger Louis Schutz-Marsauche) 1940. aastal. Koosneb natuke üle 100 mungast, kes elavad tsölibaadis ja on enamasti protestantliku või katoliikliku taustaga. Taizé klooster on tuntud peamiselt noorte inimeste palverännaku kohana. Igal aastal kohtub seal üle 100 000 inimese ja osaleb piiblitundides, aruteludes ja ühistöödes. Taizé vennaskonnas kujunenud meditatiivne palvestiil ja muusika, mida iseloomustavad lihtsad korduvad mitmehäälsed laulud, leiab kasutust ka Eestis. Taizé vennaskonna veebisait Eesti Taizé Sõprade veebisait
Põlva kolhoos

Põlva kolhoos oli kolhoos Põlva rajoonis Põlva külanõukogus. Põlva kolhoosi eelkäija, põllumajanduslik artell "Võit" oli Mandri-Eesti esimene ühismajand. Artelli asutamiskoosolek toimus 17. augustil 1947 Mammastes. 1970. aastal liituti J. Lauristini nimelise kolhoosiga ja ühismajandi nimeks sai Põlva kolhoos. Kolhoosi pindala 1989. aasta seisuga oli 6200 ha, millest üle 3000 ha haritavat maad ja üle 2000 ha metsa. Kolhoosi peamiseks tootmissuunaks oli tõuloomakasvatus. Põlva kolhoosi Aarna suurfarm oli Põlva rajooni suurimaid piimatootjaid. Kolhoosil oli eesti suur valge sigade ja eesti punase karja tõufarm. Kolhoosis tegeleti ka hobusekasvatuse ja kalakasvatusega. Kolhoosi keskuse hoone (arhitekt Vilen Künnapu) asus Mammastes. Hiljem asus samas hoones Põlva vallavalitsus. Kolhoosi esimehed: 1955–1981 Johannes Üts Mati Koosa 1983–1991 Vello Jaakon Jaak Hinrikus Jaan Kappo. Põlva rajoon. Siin- ja sealpool maanteed. Tallinn: Eesti Raamat, 1989, lk. 41 Heino Raieste. Taevaskoja. Tallinn: Eesti Raamat, 1981 ENE 1. köide, lk.23. Tallinn: Valgus, 1985 Enn Esko. Karilatsi, Taevaskoja, Põlva. Tallinn: Maalehe Raamat, 2001 Põlva kolhoos. Fotoalbum (fotod Kalju Kuusik). Tallinn: Eesti Raamat, 1987
Eesti ragbikoondis

Eesti ragbikoondis on Eesti esinduskoondis ragbis (ragbi liidus). Koondis kuulub Eesti Ragbi Liitu. Koondis pidas esimese maavõistluse 22. mail 2010, kui mängis Soomega; Eesti kaotas 15-22.
Gangsta's Paradise

"Gangsta's Paradise" on Ameerika räppari Coolio kirjutatud (kaasautor) ja esitatud (koos L.V.-ga) laul, mis anti välja singli ja muusikavideona. Laulus on kasutatud ametlikult sämplit Stevie Wonderi laulust "Pastime Paradise". See on Coolio ainus laul, milles puuduvad roppused, sest see oli Wonderi tingimuseks oma laulu kasutada lubamisel. Laul on Coolio samanimelisel albumil ja filmi "Dangerous Minds" ("Ohtlikud mõtted", 1995) soundtrack-albumil. Laulu "Gangsta's Paradise" sõnad "Gangsta's Paradise" YouTube'i muusikavideo Selles artiklis on kasutatud ingliskeelset artiklit en:Gangsta's Paradise seisuga 29.03.2015.
Eesti meeste jääkeeglikoondis

Eesti meeste jääkeeglikoondis on Eesti meeste esinduskoondis jääkeeglis ehk curling'us. Koondis pidas esimese maavõistluse 4. detsembril 2004, kui mängis Iirimaaga; Eesti kaotas 6-15. Eesti naiste jääkeeglikoondis
Eesti naiste jääkeeglikoondis

Eesti naiste jääkeeglikoondis on Eesti naiste esinduskoondis jääkeeglis ehk kurlingus. Koondis pidas esimese maavõistluse 10. detsembril 2005, kui mängis Inglismaaga; Eesti kaotas 3-13. Eesti jääkeeglikoondis
Saitama prefektuur

Saitama prefektuur on Jaapani prefektuur Honshū saare keskosas, Tōkyōst vahetult põhjas. Prefektuuri lääneosa on mägine. Saitama prefektuuri tunnuslind on kaelus-turteltuvi (Streptopelia decaocto), tunnuspuu on tselkva (Zelkova serrata) ja tunnuslill Sieboldi priimula (Primula sieboldii). Saitama prefektuur on jaotatud 63 omavalitsusüksuseks, millest 40 on linnad (市 shi). Ageo Asaka Chichibu Fujimi Fujimino Fukaya Gyoda Hanno Hanyu Hasuda Hidaka Higashimatsuyama Honjō Iruma Kasukabe Kawagoe Kawaguchi Kazo Kitamoto Kōnosu Koshigaya Kuki Kumagaya Misato Niiza Okegawa Saitama Sakado Satte Sayama Shiki Shiraoka Soka Toda Tokorozawa Tsurugashima Wako Warabi Yashio Yoshikawa 埼玉県推計人口(月報) < 埼玉県 Saitama prefektuuri koduleht
Eesti pesapallikoondis

Eesti pesapallikoondis on Eesti esinduskoondis pesapallis. Koondis on kokku pandud Eesti kolme pesapalliklubi (Keila Pitbulls, Keila Sox, Kiili Pantrid) mängijatest.
Eesti naiste korvpallikoondis

Eesti naiste korvpallikoondis on Eesti naiste esinduskoondis korvpallis. Koondis kuulub Eesti Korvpalliliitu. Koondise treener on Kaspars Majaneks, abitreenerid Sergio Cubeiro Rico ja Marko Parkonen. Kvalifikatsioonivõistlustest võttis osa 33 naiskonda, kes olid jagatud 9 alagruppi (kolm alagruppi 3 võistkonnaga). Finaalturniirile pääsesid iga alagrupi võitja ning viis parimat teise koha omanikku. Koha finaalmängudel olid kindlustanud korraldajad Prantsusmaa ja Hispaania. Eesti naiskond mängis C-alagrupis koos Venemaa, Bosnia ja Hertsegoviina ning Šveitsiga. Eesti mängude tulemused: Šveits v Eesti Eesti v Venemaa Bosnia ja Hertsegoviina v Eesti Eesti v Šveits Venemaa v Eesti Eesti v Bosnia ja Hertsegoviina Venemaa ning Bosnia ja Hertsegoviina kogusid 5 võitu ja said 1 kaotuse. Alagrupi võitis Venemaa, kelle korvide vahe oli omavahelistes mängudes parem. Mõlemad kvalifitseerusid finaalturniirile. Šveits võitis 2 mängu ja kaotas 4 mängu. Eesti kaotas kõik mängud. Kvalifikatsioonivõistlustest võttis osa 38 naiskonda, kes olid jagatud 10 alagruppi (kaks alagruppi 3 võistkonnaga). Finaalturniirile pääsesid iga alagrupi võitja ning neli parimat teise koha omanikku. Koha finaalmängudel olid kindlustanud korraldajad Sloveenia ja Iisrael. Venemaa ja Valgevene naiskonnad kõrvaldati oma alagrupi mängudest Venemaa sissetungi tõttu Ukrainasse 24. veebruaril 2022. aastal. Eesti naiskond mängis G alagrupis koos Kreeka, Suurbritannia ja Portugaliga. Eesti mängude tulemused: Portugal v Eesti Eesti v Suurbritannia Kreeka v Eesti Eesti v Portugal Suurbritannia v Eesti Eesti v Kreeka Kreeka kogus 5 võitu ja 1 kaotuse, võitis alagrupi ja sai koha finaalturniiril. Suurbritannia ja Portugal kogusid 3 võitu ja 3 kaotust. Teise koha saavutas Suurbritannia tänu paremale korvide vahele omavahelistes mängudes ning sai samuti mängima finaalturniirile. Eesti kogus 1 võidu ja sai 5 kaotust. Naiste korvpallikoondise koosseis 2023. aasta EM valikmängudes Suurbritannia (45:100) ja Kreekaga (65:67):. Eesti korvpallikoondis Women’s Ranking after 2023 Continental qualifier. Women’s Ranking after 2023 Continental qualifier. 2023 FIBA Women's EuroBasket Qualifiers. 2023 FIBA Women's EuroBasket Qualifiers. Naiste koondis. basket.ee Naistekoondise värske peatreener: minu eesmärk on, et hakkaksime sooritama mängus rohkem kui 80 viset. Korvpall24, 13. juuli 2021. Kaspars Majenieksi karm sõnum: peame tüdrukute korvpallis muutma oma töökultuuri ja seda, mida lastelt nõuame! Korvpall24, 13. juuni 2022. Eesti naiste rahvuskoondis kaotas Tartus EM-valikmängus Portugalile. basket.ee, 27. november 2022. Eesti naiste korvpallikoondise kandidaadid. basket.ee, 23. jaanuar 2023.
Scatman's World

"Scatmans World" on Ameerika muusiku Scatman Johni esitatud laul, mis anti välja singli ja muusikavideona. "Scatmans World" laulu sõnad "Scatmans World" YouTube'i muusikavideo Selles artiklis on kasutatud ingliskeelset artiklit en:Scatman's World (song) seisuga 29.03.2015.
Eesti suusahüppekoondis

Eesti suusahüppekoondis on Eesti esinduskoondis suusahüpetes. Koondis kuulub Eesti Suusaliitu. Eesti suusahüppekoondis Eesti Suusaliidu kodulehel
Üldnä järv

Üldnä järv (ka Üldna järv) on järv Võrumaal Rõuge vallas. Järve pindala on 0,8 ha. Üldnä järv keskkonnaportaalis (vaadatud 29.03.2015)
Hedemora

Hedemora on tiheasustusega paikkond Rootsis Dalarna läänis. Hedemora on Hedemora valla keskus. 2010. aastal elas Hedemoras 7273 inimest. Statistical localities 2020 Statistiska tätorter 2018 – befolkning, landareal, befolkningstäthet Statistical localities 2020 "Småorter; arealer, befolkning (2 oktoober 2012) Statistiska Centralbyrån (Swedish) accessdate 28 märts 2015". Originaali arhiivikoopia seisuga 3. september 2014. Vaadatud 29. märtsil 2015.
Galilei termomeeter

Galileo termomeeter on läbipaistva vedelikuga täidetud silinder, milles on erineva ujuvusega klaaskuulid. Temperatuuri muutudes muutub põhjavajunud ja pinnale kerkinud kuulide arv. Temperatuuri näidu teadasaamiseks on kuulide küljes temperatuurinäiduga sildikesed. Galileo termomeetri leiutas grupp Itaalia akadeemikuid ja tehnikuid, kelle hulgas oli ka Galileo Galilei õpilasi. Selle termomeetri kirjeldus avaldati 1666. aastal, 14 aastat pärast Galilei surma. Leiutajad nimetasid termomeetri oma õpetaja auks, sest termomeetri töö põhineb Galilei avastatud vedeliku soojuspaisumisel ja Archimedese seadusel. Temperatuuri tõustes vedeliku ruumala kasvab, s.t tema tihedus väheneb. Kui mingi termomeetri ujuki kaal on ühel temperatuuril täpselt võrdne selle ujuki poolt välja tõrjutud vedeliku kaaluga, siis temperatuuri langedes sama ruumalaga vedelikuhulga kaal suureneb, ujuki ujuvus paraneb ning ujuk tõuseb pinnale. Temperatuuri tõustes sama ruumalaga vedelikuhulga kaal väheneb, ujuki ujuvus halveneb ning ujuk vajub põhja. Ujukid valitakse termomeetris kaalu järgi nii, et nende ujuvus vastab vedeliku temperatuuri mõnekraadilistele erinevustele. Näiteks võivad viie ujukiga Galileo termomeetri ujukite ujuvused vastata temperatuuridele 18°, 20°, 22°, 24°, 26° ja 28 °C. Kui sellel termomeetril on kaks ujukit põhjas ja kolm pinnal, siis on termomeetri temperatuur vahemikus 20–22 °C.
Enne vihma

"Enne vihma" on 1994. aastal valminud film, mille lavastas Milčo Mančevski. Peaosi mängivad Katrin Cartlidge ja Rade Šerbedžija.
Kesäranta

Kesäranta on Soome peaministri residents Helsingis Meilahtis. Kesäranta oli algselt arhitekt Frans Ludvig Caloniuse (1833–1903) suvevilla. Hoone valmis 1873 ning sai nimeks Villa Bjälbo. Hiljem sai see nimeks Kesäranta. Arhitekt Frans Ludvig Calonius projekteeris ja ehitas oma suvevilla valmis 1873. aastal. See asetses väljaspool Helsingi linna piire Meilahtis, kuhu paljud jõukad helsinglased ehitasid oma suvekodud 19. sajandi lõpul. 1887. aastal läks Kesäranta Soome Panga laekuri Carl Robert Ignatiuse (1846–1904) omandusse. Uus omanik laskis teha põhjalikud ümberehitustööd ehitusmeister Elia Heikeli juhatusel ning nii lisati hoonele 20 meetri kõrgune torn ja veranda merepoolsel küljel. 1904. aastal ostis valitsus maja Ignatiuselt ära ja see kohandati Soome kindralkuberneri ametikorteriks. Selle esimeseks elanikuks oli Nikolai Bobrikov, kes sai villas elada üsna lühikest aega, sest ta mõrvati juba samal suvel. Seejärel elasid majas N. Bobrikovi ametijärglased Ivan Obolenski, Nikolai Gerhard, Vladimir von Boeckmann ja Franz Albert Seyn. Pärast Soome kodusõda elas hoones Saksa Läänemere-divisjoni komandör Rüdiger von der Goltz ja hiljem riigihoidja Carl Gustaf Emil Mannerheim. Soome iseseisvumise järel on Kesäranta toiminud Soome peaministri ametikorterina ning nn valitsuse õhtukoolina. Viimane nimetus pärineb 1930. aastate lõpust, mil peaminister A. K. Cajander hakkas kutsuma ministreid oma residentsi, arutamaks järgmisel päeval Riiginõukogu plenaaristungitel käsitlemisele tulevaid küsimusi. Kesäranta residentsis on elanud peaministrid Jyrki Katainen, Mari Kiviniemi, Paavo Lipponen, Esko Aho, Urho Kekkonen, Sanna Marin. Algupärane F. L. Caloniuse projekteeritud suvevilla moodustab Kesäranta hoone põhiosa. C. R. Ignatius uuendas seda 19. sajandil ehitusmeistri E. Heikeli plaanide kohaselt, lisades hoonele 20 meetri kõrguse torni ja veranda merepoolsele küljele. Kui valitsus maja ära ostis, tehti arhitekt Johan Jacob Ahrenbergi projekti kohaselt juurdeehitis, kuhu sisustati köök; valmis ka merepoolne klaasveranda. 1950. aastatel saneeris valitsus Kesäranta uutele ajanõuetele vastavaks. Ehitustööde käigus lammutati halvas seisukorras torn ning vana mööbel vahetati kaasaegse vastu välja. Aastatel 1981–1983 tehtud renoveerimistööde käigus püüti hoonele anda endisaegne väljanägemine. Vanu fotosid abiks võttes ehitati torn uuesti üles ning maja sisustati taas kindralkuberneriaegse mööbliga. Viimati leidsid suuremad remondi- ja renoveerimistööd aset aastatel 2003–2004. Residentsi juurde kuuluvad 1950. aastatel ehitatud rannasaun ning majandushoone, vahimaja, lehtla, sadamakai ja tenniseväljak. Praegu on Kesäranta Riiginõukogu otsuse kohaselt kultuuriajaloolise tähtsusega hoone. http://valtioneuvosto.fi/tietoa/edustustilat/kesaranta https://web.archive.org/web/20090118174326/http://www.iltasanomat.fi/ Kesäranta odottaa tyhjillään. Ilta Sanomat, 21.9.2014 http://www.ksml.fi/ Kiviniemi muuttaa perheineen Kesärantaan. Keskisuomalainen, 21.9.2014 http://valtioneuvosto.fi/ Pääministerin virka-asunnon korjaustyöt valmistuivat. Valtioneuvosto Tiedotteet, 21.9.2014 Kesäranta residents
Eesti meistrivõistlused võrkpallis

Eesti meistrivõistlused võrkpallis on kõrgeim rahvuslik meeste võrkpalliliiga Eestis, mida on korraldatud 1925. aastast. Võistlusi korraldab Eesti Võrkpalli Liit. 1925. aasta jaanuaris korraldati esimesed Eesti meistrivõistlused võrkpallis, kust võttis osa 21 meeskonda ning mille võitis Tallinna Sport. Algselt korraldas võistlusi Eesti Käsipalli Liit. Valitsev Eesti meister 2023/24 hooajast on Selver/TalTech, kes võitis finaalseeria mängudega 4:0 Võru Barruse vastu. Hooajal 2023/24 osales meistriliigas neli Eesti võrkpalliklubi: Selver/TalTech, Bigbank Tartu, Barrus Võru ja Pärnu VK. 1925: Tallinna Sport 1927: Tallinna Kalev 1928: Tartu NMKÜ 1929: Tallinna Kalev 1930: Tartu NMKÜ 1931: Tallinna Kalev 1932: Tartu NMKÜ 1933: Tallinna Kalev 1934: Tartu NMKÜ 1935: Tallinna Kalev 1936: Tallinna Kalev 1937: Tallinna Kalev 1938: Tallinna Kalev 1939: Tallinna Kalev 1940: Tallinna ÜENÜTO 1941: Tallinna Lokomotiiv 1942: ei peetud 1943: Tartu AKS 1944 (EV): Tallinna Estonia 1944 (ENSV): Tallinna Spartak 1945: Tallinna Kalev 1946: Tallinna Kalev 1947: Tallinna Kalev 1948: Tallinna Spartak 1949: Tallinna Spartak 1950: Tallinna Spartak 1951: Tallinna Spartak 1952: Tallinna Spartak 1953: Tallinna Kalev 1954: TPI 1955: Tallinna Spartak 1956: TPI 1957: TPI 1958: Tallinna Spartak 1959: Trammi- ja Trollibussi Trust 1960: TPedI 1961: TPedI 1962: Tallinna Kalev 1963: Tallinna Kalev 1964: TPI 1965: Tallinna Kalev 1966: Tallinna Kalev 1967: Tallinna Kalev 1968: Tallinna Kalev 1969: Noorus 1970: Kontroll-Mõõduriistade Katsetehas 1971: Tallinna Kalev 1972: Maardu Kalev 1973: Tallinna Dünamo 1974: TPI 1975: Tallinna Kalev/TPedI 1976: Kirovi nim. NKK 1977: Tallinna Autoveod 1978: Pärnu KEK 1979: Pärnu KEK 1980: Tallinna Autoveod 1981: Tallinna Autoveod 1982: Tallinna Autobussipark 1983: Vinni NST 1984: Tallinna Autobussipark 1985: Tallinna Autobussikoondis 1986: Tallinna Autobussikoondis 1987: Vinni NST 1988: Tallinna Autobussikoondis 1989: Tallinna Silikaat 1990: Tallinna Autobussipark 1991: Pärnu KEK Võrkpalli Balti liiga Eesti karikavõistlused võrkpallis Raul Rähni: 85-aastasel Eesti võrkpallil on kuulsusrikas ajalugu Eesti Võrkpalli Liidu arhiiv (vaadatud 17.09.2023). Selver/TalTech tuli teist aastat järjest Eesti meistriks ERR, 09.04.2024. "Võitjad 1925-2022". Eesti Võrkpalli Liit. Originaali arhiivikoopia seisuga 31. mai 2023. Vaadatud 9. juunil 2022. "Eesti Võrkpalli Liit lõpetab täiskasvanute võrkpallihooaja". Võrkpall24. 13. märts 2020. Eesti Võrkpalli Liit Võitjad 1925–2022
Eesti meistrivõistlused suusahüpetes

Eesti meistrivõistlused suusahüpetes on Eesti meistrivõistlused suusahüpetes, mida korraldatakse 1933. aastast. Meistrivõistlusi peetakse nii talvel kui ka suvel.
Eesti meistrivõistlused jalgratturite maanteesõidus

Eesti meistrivõistlused jalgratturite maanteesõidus (grupisõidus) on Eesti meistrivõistlused maanteesõidus. Meistrivõistlused toimuvad ürituse Eesti meistrivõistlused jalgrattasõidus raames. Tulemused mehed Le site du Cyclisme Tulemused naised Le site du Cyclisme Tulemused ProCyclingStats EMV medalivõitjad Eesti Jalgratturite Liit 2023 tulemused Eesti Jalgratturite Liit Eesti meistrivõistlused temposõidus Eesti meistrivõistlused meeste jalgratturite maanteesõidus 1933–1991 Eesti meistrivõistlused naiste jalgratturite maanteesõidus 1934–1991 Eesti meistrid meeste jalgratturite maanteesõidus Eesti meistrid naiste jalgratturite maanteesõidus
Eesti meistrivõistlused temposõidus

Eesti meistrivõistlused temposõidus ehk eraldistardis on Eesti meistrivõistlused temposõidus. Meistrivõistlused toimuvad ürituse Eesti meistrivõistlused jalgrattasõidus raames. Tulemused mehed Le site du Cyclisme Tulemused naised Le site du Cyclisme Tulemused ProCyclingStats EMV medalivõitjad Eesti Jalgratturite Liit 2023 tulemused Eesti Jalgratturite Liit Eesti meistrivõistlused jalgratturite maanteesõidus Eesti meistrivõistlused meeste jalgratturite maanteesõidus 1933–1991 Eesti meistrivõistlused naiste jalgratturite maanteesõidus 1934–1991 Eesti meistrid meeste jalgratturite maanteesõidus Eesti meistrid naiste jalgratturite maanteesõidus
2011. aasta juunioride Euroopa meistrivõistlused kergejõustikus

2011. aasta Euroopa juunioride meistrivõistlused kergejõustikus toimusid 21.–24. juulini Tallinnas Kadrioru staadionil. Need olid 21. Euroopa juunioride meistrivõistlused kergejõustikus. Võistlustest võttis osa 954 kergejõustiklast 47 riigist. Eesti sportlastest oli edukaim odaviskaja Liina Laasma, kes võitis tulemusega 55.99 kuldmedali.
AOTK Twiga Cup

AOTK Twiga Cup on juunioride tennisevõistlus. Võistlus on üks ITF Junior Circuiti turniire. Aastal 2011 toimus Twiga Cup Tallinnas.
Taevaskoja kolhoos

Taevaskoja kolhoos oli kolhoos Põlva rajoonis Põlva külanõukogus. Kolhoosi keskus asus Himmastes. Taevaskoja kolhoos asutati 1968. aastal kaheksa väikese ühismajandi liitmise teel. Kolhoosi kogupindala oli 6830 ha, millest 3346 ha haritavat maad ja umbes 2200 ha metsamaad. Kolhoosil oli üle 360 töötaja. Kolhoosi peamiseks tootmissuunaks oli veisekasvatus. 1986. aastal saadi lehma kohta üle 4,5 tonni piima. Lisaks tegeles kolhoos seakasvatuse ja teraviljakasvatusega. Taevaskoja kolhoosil oli eesti mustakirju karja ja suurt valget tõugu sigade tõufarm. Kolhoosi esimees oli 1968–1989 Väino Kaljuvee, 1989–1991 Jaan Tobreluts. 1991. aastal moodustati Taevaskoja kolhoosist Taevaskoja põllumajanduslik osaühing. Heino Raieste. Taevaskoja. Tallinn: Eesti Raamat, 1981 "Marsruut: Mooste, Ahja, Taevaskoja, Põlva". Originaali arhiivikoopia seisuga 24. september 2015. Vaadatud 29. märtsil 2015. Jaan Kappo. Põlva rajoon. Siin- ja sealpool maanteed. Tallinn:Eesti Raamat, 1989. Lk. 68
2008. aasta Euroopa meistrivõistlused rahvusvahelises kabes

2008. aasta Euroopa meistrivõistlused rahvusvahelises kabes olid 19.-28. augustini Tallinnas toimunud Euroopa meeste meistrivõistlused rahvusvahelises kabes. Võistluses osales 66 kabetajat. Võitluse võitis Lätit esindav Guntis Valneris.
Eesti meistrivõistlused kiiruisutamises

Eesti meistrivõistlused kiiruisutamises on Eesti meistrivõistlused kiiruisutamises, mida korraldatakse 1910. aastast[viide?] ja pärast Eesti taasiseseisvumist 2005. aastast[viide?]. Esimestel meistrivõistlustel olid meeste distantsid 500 ja 5000 m ning naistel 500 m. 1926/27, MUIS: Iluuisutajad A. Reeder (Reedre) ja H. Markus (ESM F 120:814/A 2399); Eesti Spordi- ja Olümpiamuuseum SA 1931, MUIS: Kiiruisutajad Eesti esivõistlustel (ESM F 77:45/A 1284); Eesti Spordi- ja Olümpiamuuseum SA
Naja crawshayi

Naja crawshayi on kobra perekonna maoliik. Neid madusid võib kohata roomamas Kongo Demokraatlikus Vabariigis, Kongo Vabariigis, Malawis ja Tansaanias. Naja crawshayi, Roomajate andmebaasi veebiversioon (vaadatud 3.05.2015)(inglise keeles) Selles artiklis on kasutatud prantsuskeelset artiklit fr:Naja crawshayi seisuga 3.05.2015.
2005. aasta U18 neidude Euroopa meistrivõistlused võrkpallis

2005. aasta U18 neidude Euroopa meistrivõistlused võrkpallis (inglise 2005 Youth Girls European Championship) olid 29. märtsist 3. aprillini 2005 Tallinnas toimunud kuni 18-aastaste neidude Euroopa meistrivõistlused võrkpallis. Need olid järjekorras 6. sellised Euroopa meistrivõistlused. Võistlusel osales 12 neidude võistkonda ja võitis Ukraina.
1969. aasta U21 noormeeste Euroopa meistrivõistlused võrkpallis

1969. aasta U21 noormeeste Euroopa meistrivõistlused võrkpallis olid 6.–14. septembrini 1969 Tallinnas ja Riias toimunud kuni 21-aastaste noormeeste Euroopa meistrivõistlused võrkpallis. Need olid teised sellised Euroopa meistrivõistlused. Võistlusel osales 17 noormeeste võistkonda ja võitis Nõukogude Liit.
2014. aasta naisjuunioride Euroopa meistrivõistlused võrkpallis

2014. aasta naisjuunioride Euroopa meistrivõistlused võrkpallis (ingl k 2014 Women's Junior European Volleyball Championship) toimusid 16.-24. augustini Tallinnas ja Tamperes (Soomes). Naisjuunioride Euroopa meistrivõistlused võrkpallis said teoks 24. korda. 2014. aasta võistlusel osales 12 naisjuunioride võistkonda ja võitjaks osutus Serbia.
1997. aasta jäähoki maailmameistrivõistlused

1997. aasta jäähoki maailmameistrivõistlused olid 61. jäähoki maailmameistrivõistlused. Võistlused peeti Soomes Turus ja Tamperes 21. aprillist 5. maini 1997. Maailmameistriks tuli Kanada. Hõbemedali sai Rootsi ja pronksmedali Tšehhi. Võistluste C-grupi mängud toimusid 22.–28. märtsini Tallinnas ja Kohtla-Järvel.
Iki saar

Iki (jaapani 壱岐島 Ikinoshima) on saar Jaapani meres Kyūshū ja Tsushima saare vahel. Kuulub halduslikult Jaapani Nagasaki prefektuuri. Geograafilised koordinaadid on 129°42'N, 33°45'E. Saare pindala on 138,45 km² ja seal elab 33 200 inimest. 1970. aastatel püüdsid saare kalurid massiliselt vaalasid ja delfiine. 1977. aastal kutsusid kalurid televisiooni saarele filmima, kuidas nad delfiine tapavad. Filmitud kaadrid tekitasid rahvusvahelise üldsuse ulatusliku protesti. 1982. aastal keelustati suuremahuline tööstuslik delfiinipüük. 2004. aastal moodustati nelja saarel asunud linna Gōnōra, Katsumoto, Ashibe ja Ishida liitmise teel kogu saart hõlmav Iki linn.
2015. aasta Euroopa U23 meistrivõistlused kergejõustikus

2015. aasta Euroopa U23 meistrivõistlused kergejõustikus toimusid 9.–12. juulini Tallinnas Kadrioru staadionil. Need olid 10. Euroopa U23 meistrivõistlused kergejõustikus. Koduleht
Tallinn European Open

Tallinn European Open on Tallinnas igal aastal peetav judovõistlus. Enne Euroopa võistluseks saamist oli see A-Tournament (2003). Aastatel 2005–2011 oli see judo maailma karikasarja etapp. 2012. aastal langetati võistluse kategooria kontinentaalseks, Euroopa tasandi võistluseks (European Open).
2002. aasta Euroopa meistrivõistlused karates

2002. aasta Euroopa meistrivõistlused karates toimusid 3.–5. maini Tallinnas. Need olid järjekorras 37. Euroopa meistrivõistlused karates.
Radikaaldemokraatlik partei

Radikaaldemokraatlikuks on ennast nimetanud mitmed erakonnad: Eesti Radikaaldemokraatlik Erakond oli Eestis aastatel 1917–1918 tegutsenud erakond. Läti Radikaaldemokraatlik Partei oli Lätis aastatel 1917–1920 tegutsenud erakond. Radikaaldemokraatia (Tšiili erakond) oli Tšiilis aastatel 1969–1973 ja 1983–1990 tegutsenud erakond. Radikaaldemokraatia Partei (USA) oli 1864. aastal Ameerika Ühendriikides tegutsenud erakond. Radikaaldemokraatlik Partei (Bulgaaria) on parempoolne, liberaalne Bulgaaria erakond. Radikaaldemokraatlik Partei (Hispaania, 1871) oli Hispaanias aastatel 1871–1880 tegutsenud erakond. Radikaaldemokraatlik Partei (Hispaania, 1934) oli 1934. aastal Hispaanias tegutsenud erakond. Radikaaldemokraatlik Partei (India) oli Indias aastatel 1940–1948 tegutsenud erakond. Radikaaldemokraatlik Partei (Saksamaa) oli Saksamaal aastatel 1930–1933 tegutsenud erakond. Radikaaldemokraatlik Partei (Šveits) oli Šveitsis aastatel 1894–2009 tegutsenud erakond. Radikaaldemokraatlik Partei (Tšiili) oli Tšiilis aastatel 1946–1949 tegutsenud erakond. Venemaa Radikaaldemokraatlik Partei oli 1917. aastal Venemaal tegutsenud erakond. Radikaaldemokraatlik Koondis, 1947. aastal Rootsis asutatud eesti pagulaste erakond